stanford-oval/wikipedia huggingface dataset:
Jean Hagen
Filmografia

| Vuosi | Suomenkielinen nimi | Alkuperäinen nimi | Rooli |
| --- | --- | --- | --- |
| 1949 | Aatamin kylkiluu | Adam's Rib | Beryl Caighn |
| 1950 | Asfalttiviidakko | The Asphalt Jungle | Doll Conovan |
| 1950 | Side Street | Side Street | Hariette Sinton |
| 1952 | Laulavat sadepisarat | Singin' in the Rain | Lina Lamont |
| 1952 | Kahleita voimakkaampi | Carbine Williams | Maggie Williams |
| 1953 | Brasilian öitä | Latin Lovers | Anne Kellwood |
| 1953 | Puoliksi sankari | Half a Hero | Martha Dobson |
| 1955 | Filmin kulissien takana | The Big Knife | Connie Bliss |
| 1959 | Koiruutta kerrakseen | The Shaggy Dog | Freeda Daniels |
| 1960 | Auringonnousu Campobellossa | Sunrise at Campobello | Marguerite "Missy" LeHand |
| 1962 | Pakokauhua vuonna nolla | Panick in Year Zero | Ann Baldwin |
| 1964 | Kuka makaa haudassani? | Dead Ringer | Dede Marshall |
Aiheesta muualla

Jean Hagen Internet Movie Databasessa. (englanniksi)
Jean Hagen NNDB:ssä
Kuvia tai muita tiedostoja aiheesta Jean Hagen Wikimedia Commonsissa
Johann Gottlieb Goldberg

Johann Gottlieb Theophilus Goldberg (14. maaliskuuta 1727 Danzig – 15. huhtikuuta 1756 Dresden) oli saksalainen cembalisti ja säveltäjä. Johann Sebastian Bachin Goldberg-muunnelmat, BWV 988, on nimetty hänen mukaansa.
Goldberg oli Bachin oppilaana vuosina 1733–1746 ja Bach ylisti häntä älykkäimmäksi ja työteliäimmäksi oppilaakseen. Goldbergin kerrotaan osanneen soittaa hyvin vaikeita teoksia suoraan nuoteista (”prima vista”) ilman harjoittelua ja hän oli myös erityisen taitava improvisoija. Jo teini-ikäisenä hän toimi Venäjän suurlähettilään kreivi Hermann Carl von Kaiserlingin hovicembalistina Dresdenissä.
Johann Nikolaus Forkelin Bach-elämäkerran mukaan kreivi von Kaiserling kärsi unettomuudesta ja pyysi Bachia säveltämään Goldbergin soitettavaksi jotakin ”rauhoittavaa ja hyväntuulista” musiikkia unettomia öitään varten. Bachin säveltämä kolmenkymmenen variaation kokoelma sai myöhemmin lisänimen ”Goldberg-muunnelmat” ensimmäisen esittäjänsä mukaan. Musiikkitieteilijät tosin epäilevät tarinan todenperäisyyttä muun muassa teoksesta puuttuvan omistuskirjoituksen takia.
Goldberg oli myös lahjakas konserttojen ja klaveerimusiikin säveltäjä, jonka ura jäi lyhyeksi, sillä hän kuoli vain 29 vuoden ikäisenä.
Aiheesta muualla

Johann Gottlieb Goldberg (Composer, Harpsichord, Organ, Bach's Pupil) (englanniksi)
Johanna Spyri

| Johanna Spyri> Johanna Louise Heusser |
| --- | --- |

Henkilötiedot
Syntynyt: 12. kesäkuuta 1827 Hirzel, Zürichin kantoni
Kuollut: 7. heinäkuuta 1901 (74 vuotta) Zürich
Kansalaisuus:  Sveitsi
Ammatti:  kirjailija
Vanhemmat:  Johann Jacob Heusser ja Meta s. Schweizer
Puoliso:  Johann Bernhard Spyri
Kirjailija
Äidinkieli: saksa
Aikakausi:  1877-1898
Aiheet:  lasten maailma maalaisoloissa
Esikoisteos:  Heimatlos (1877) ja Heidi (1880)
Pääteokset:  Pikku Heidi (1905)
Muuta tietoa
 Pikku Heidistä ja sen jatko-osista Heidi osaa käyttää oppiaan ja Heidi ystävämme on tehty yli 20 sovitusta elokuviksi ja televisioon. 
Aiheesta muualla
Löydä lisää kirjailijoitaKirjallisuuden teemasivulta
Johanna Spyri (12. kesäkuuta 1827 – 7. heinäkuuta 1901) oli sveitsiläinen kirjailija, joka loi Pikku Heidin. Hän vietti lapsuutensa kesät Alpeilla Churin alueella Graubündenissa, jonne myös hänen kirjansa sijoittuvat. Heidi-kirjat kertovat orpotytöstä, joka asuu vanhan isoisänsä luona Alpeilla. Ne tunnetaan viehättävästä maiseman ja maalaiselämän kuvauksesta ja myös siitä, miten elävästi ne paneutuvat lapsen maailmaan ja tunteisiin. Kirjat on filmattu useaan kertaan; vuoden 1937 versiossa pääosassa on Shirley Temple.
Johanna Spyrin alkuperäiset Heidi-kirjat Pikku Heidi ja Heidi osaa käyttää oppiaan julkaistiin saksaksi vuosina 1880 ja 1881. Ensimmäinen suomennos Pikku Heidistä julkaistiin vuonna 1885. Spyrin kirjoja englanniksi kääntänyt Charles Tritten kirjoitti 1930-luvun lopulla Heidi-kirjoihin kaksi jatko-osaa, Heidi Grows Up ja Heidi's Children. Näistä ensimmäinen on käännetty myös suomeksi nimillä Heidi ystävämme ja Heidi kasvaa. Suomessa jatko-osat on julkaistu ainoastaan hahmojen alkuperäisen luojan Johanna Spyrin nimissä, vaikka ne on kirjoitettu Spyrin kuoleman jälkeen.
Teoksia

Louhelan Antero. Suomentanut Hanna Pakkala. Edlund, 1899.
Pikku Heidi. Suomentanut Irene Mendelin. Otava 1905.
Heidi osaa käyttää oppiansa : kertomus alpeilta. Otava, 1907.
Pieni italialainen. Suomentanut Mandi Granfelt. WSOY 1911.
Joosef Vakkamestari. WSOY, 1912.
Paimenpoika alppimailla. WSOY 1912.
Pieni soittoniekka : kertomus Alpeilta nuorisolle. Suomentanut Helmi Wecksell. Otava, 1912.
Wiseli löytää oikean tien : kertomus lapsille ja lasten ystäville. Suomentanut Enny Trast. Otava, 1916.
Äidin laulu. Gummerus, 1916.
Metsolan linna : kertomus lapsille ja niille, jotka rakastavat lapsia. Suomentanut Edla Hiilos. Otava, 1921.
Nelliä kasvatetaan : kertomus lapsille sekä niille, jotka rakastavat lapsia. Suomentanut Annikki Setälä. Otava, 1922.
Sina. Suomentanut Elli Haahti. WSOY, 1922.
Arto ja Markiitta. Suomentanut Salme Setälä. Otava 1929.
Mitähän Dorista tulee. Suomentanut Aino Jauhiainen. WSOY 1932.
Dori työssä : "Mitähän Dorista tulee". Suomentanut Aino Jauhiainen. WSOY 1932.
Gritlin lapset. Otava, 1933.
Heidi ystävämme. Charles Trittenin kirjoittama jatko-osa Spyrin Heidi-kirjoille; julkaistu Johanna Spyrin nimissä. Otava, 1938.
Heidi kasvaa. Charles Trittenin kirjoittama jatko-osa Spyrin Heidi-kirjoille; julkaistu Johanna Spyrin nimissä. Kynäbaari, 1961.
Iloinen Heribli. Suomentanut Martta Wendelin. Otava, 1961.
Heidi. Suomentanut Tuula Ivakko, kuvittaja John Worsley. Artko, 1975.
Aiheesta muualla

Wikimedia Commonsissa on kuvia tai muita tiedostoja aiheesta .
Vapaasti ladattavia Johanna Spyrin e-kirjoja Projekti Lönnrotilta ja Project Gutenbergilta
Rutschmann, Verena: Spyri, Johanna (Sveitsin historiallisen tietosanakirjan artikkeli) Historisches Lexikon der Schweiz (HLS).  10.1.2013. Bern:  Stiftung HLS. (saksaksi), (ranskaksi), (italiaksi)
Johann Gottlieb Janitsch

Johann Gottlieb Janitsch (19. kesäkuuta 1708 Schweidnitz – 1763 Berliini) oli saksalainen galanttia tyyliä edustanut säveltäjä. Hän pääsi tärkeään asemaan Preussin hovissa.
Janitsch opiskeli Frankfurt an der Oderin yliopistossa ja osallistui sen musiikkielämään. Hän toimi Franz Wilhelm von Happen sihteerinä ja Fredrik Suuren hovimuusikkona. Janitsch seurasi Fredrik Suurta Berliiniin, jossa asui kuolemaansa saakka. Hän sävelsi tilauksesta musiikkia useisiin tärkeisiin hovitilaisuuksiin. Tuotantoon kuuluu esimerkiksi cembalo- ja urkusonaatteja. Suurinta osaa säveltäjän työstä on pidetty kadonneena.
Aiheesta muualla

IMSLP: nuotteja
Jon Bernthal

| Jon Bernthal |
| --- | --- |
 Jon Bernthal San Diegon Comic-Conissa vuonna 2017.
Henkilötiedot
Syntynyt: 20. syyskuuta 1976 (ikä 48) Washington, D.C., Yhdysvallat
Ammatti:  näyttelijä
Puoliso:  Erin Angle (vih. 2010)
Lapset:  3
Näyttelijä
Aktiivisena:  2002–
Merkittävät roolit:   The Walking Dead  The Wolf of Wall Street  Marvel Cinematic Universe 
Aiheesta muualla
IMDb 
Elonet
AllMovie
Jonathan Edward ”Jon” Bernthal (s. 20. syyskuuta 1976 Washington, D.C.) on yhdysvaltalainen näyttelijä, joka tunnetaan muun muassa sheriffi Shane Walshin roolista kauhusarjassa The Walking Dead.
Bernthal kasvoi juutalaisessa perheessä Washingtonin kaupungissa. Hän opiskeli parikymppisenä Moskovan taiteellisen teatterin koulussa Venäjällä ja suoritti myöhemmin tutkinnon Harvardissa. Bernthalin alkuperäinen intohimo oli teatteri, ja hän päätyi näyttelemään televisioon alun perin kasvattaakseen ansioluetteloaan ja saadakseen siten teatterirooleja. Bernthalin ensimmäinen televisiorooli oli Kova laki: Rikollinen mieli -sarjassa vuonna 2002.
Vuosina 2010−2012 Bernthal näytteli siihenastisen uransa isoimmassa roolissa sheriffi Shane Walshia The Walking Deadin kahdella ensimmäisellä tuotantokaudella.
Kesäkuussa 2015 Bernthal valittiin näyttelemään Tuomaria Marvel Televisionin Netflix-sarja Daredevilin (2015–2018) toisella tuotantokaudella. Kausi julkaistiin Netflixissä maaliskuussa 2016, ja pian sen jälkeen tilattiin Tuomarista kertova spin-off-sarja The Punisher (2017–2019). Bernthal tulee palaamaan rooliinsa Marvel Studiosin Disney+-sarjassa Daredevil: Born Again (2025–).
Valkokankaalla Bernthal on esiintynyt muun muassa elokuvissa The Wolf of Wall Street, Fury, Sicario, The Accountant ja Baby Driver.
Jon Bernthal vuonna 2017.
Valikoitu filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2006 | World Trade Center | World Trade Center | Christopher Amoroso |
| 2009 | Night at the Museum 2 | Night at the Museum: Battle of the Smithsonian | Al Capone |
| 2013 | Legendat kehässä | Grudge Match | B. J. |
| 2013 | The Wolf of Wall Street | The Wolf of Wall Street | Brad Bodnick |
| 2014 | Fury | Fury | korpraali Grady ”Coon-Ass” Travis |
| 2015 | Minä & Earl & kuolemansairas tyttö | Me and Earl and the Dying Girl | herra McCarthy |
| 2015 | Sicario | Sicario | Ted |
| 2016 | The Accountant | The Accountant | Braxton |
| 2017 | Wind River | Wind River | Matt Rayburn |
| 2017 | Baby Driver | Baby Driver | Griff |
| 2019 | The Peanut Butter Falcon | The Peanut Butter Falcon | Mark |
| 2019 | Le Mans 66 – täydellä teholla | Ford v Ferrari | Lee Iacocca |
| 2021 | The Many Saints of Newark | The Many Saints of Newark | Giovanni ”Johnny Boy” Soprano |
| 2021 | The Unforgivable | The Unforgivable | Blake |
| 2022 | Sharp Stick | Sharp Stick | Josh |
| 2023 | Origin | Origin | Brett |

| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jaksot |
| --- | --- | --- | --- | --- |
| 2002 | Kova laki: Rikollinen mieli | Law & Order: Criminal Intent | Lane Ruddock | ”Malignant” |
| 2004 | Ilman johtolankaa | Without a Trace | Alex Genya | ”Bait” |
| 2005 | CSI: Miami | CSI: Miami | Harry Klugman | 2 jaksoa |
| 2010 | The Pacific: Tyynenmeren taistelutoverit | The Pacific | kersantti Manuel Rodriguez | 2 jaksoa |
| 2010–2012; 2018 | The Walking Dead | The Walking Dead | Shane Walsh | 20 jaksoa |
| 2013 | Mafiakaupunki | Mob City | LAPD-etsivä Joe Teague | 6 jaksoa |
| 2016 | Daredevil | Daredevil | Frank Castle / Tuomari | 12 jaksoa |
| 2017–2019 | The Punisher | The Punisher | Frank Castle / Tuomari | 26 jaksoa |
| 2018–2019 | Unbreakable Kimmy Schmidt | Unbreakable Kimmy Schmidt | Ilan | 2 jaksoa |
| 2025– | Daredevil: Born Again | Daredevil: Born Again | Frank Castle / Tuomari |  |
Aiheesta muualla

Kuvia tai muita tiedostoja aiheesta Jon Bernthal Wikimedia Commonsissa
Jon Bernthal Internet Movie Databasessa. (englanniksi)
Jon Gillies

| Jon Gillies |
| --- | --- |

Henkilötiedot
Syntynyt: 22. tammikuuta 1994 (ikä 30) Concord, New Hampshire, Yhdysvallat
Kansalaisuus:   Yhdysvallat
Jääkiekkoilija
Pelipaikka:  maalivahti
Hanska:  vasen
Pituus:  196 cm
Paino:  98 kg
Seura
Seura:  Columbus Blue Jackets
Sarja:  NHL
Pelaajaura
Pääsarjaura:  2015–
Aik. seurat:  Calgary Flames (NHL)   Stockton Heat (AHL)   Utica Comets (AHL)   St. Louis Blues (NHL)   Providence Bruins (AHL)   Lehigh Valley Phantoms (AHL)   New Jersey Devils (NHL)   Arizona Coyotes (NHL)   Tucson Roadrunners (AHL)
NHL-varaus:  75. varaus, 2012 Calgary Flames
Jonathan Bruce Gillies (s. 22. tammikuuta 1994) on yhdysvaltalainen jääkiekkomaalivahti, joka pelaa NHL-joukkue Columbus Blue Jacketsin organisaatiossa.
Ura

Gillies teki maalin USHL:ssä huhtikuussa 2012.
15. huhtikuuta 2015 Gillies lopetti yliopistouransa ja siirtyi kahden vuoden tulokassopimuksella Calgary Flamesiin.
Maaliskuussa 2023 Coyotes kauppasi Gilliesin Columbus Blue Jacketsiin vaihdossa Jakub Voráčekiin ja kuudennen kierroksen varausvuoroon vuoden 2023 varaustilaisuudessa.
Käännös suomeksi
Jon Granström

Jon Kennet ”Oski” Granström on palkittu suomalainen graafinen suunnittelija ja yksi mainostoimisto Bob Helsingin perustajista. Vuonna 2011 hän jäi pois suunnittelijan työstä 27 mainostoimistovuoden jälkeen, mutta jatkoi Bobin osakkaana ja hallituksen jäsenenä. Granström on osakkaana ja hallituksen jäsenenä myös muun muassa Laitilan Wirvoitusjuomatehtaassa, Perniön Liha Oy:ssä ja Suomen Luomutukussa.
Oski Granström toimi uransa alussa mainostoimisto Paltemaa Huttunen Santalassa art director Unto Paltemaan assistenttina, kunnes omien sanojensa mukaan sai hankalana tyyppinä potkut keväällä 1990 eikä heti löytänyt uutta työtä lama-ajan Suomessa. Hänet valittiin toisen sen ajan huipputoimiston Hasan & Partnersin art directoriksi, jossa tehtävässä toimi kunnes lähti 2002 muiden kollegojensa kanssa perustamaan Bob Helsinki -mainostoimistoa.
Granström toimi graafisen suunnittelun järjestön Grafian hallituksen puheenjohtajana 2007–2012.
Oski Granström on yksi palkituimmista mainonnan suunnittelijoista Suomessa. Pitkäaikaisista ansioistaan hänet palkittiin Platinahuipulla Grafian Vuoden huiput 2004 -tapahtumassa. Vuonna 2003 hän toimi Vuoden huiput 2002 -kilpailun ylituomarina.
1990-luvun alussa Granström toimi laulajana Fuckin’ Hippies -yhtyeessä.
Aiheesta muualla

Jon Granströmin mainosspotteja Welovead-sivustolla (Arkistoitu – Internet Archive)
Juha Järvenpää (jääkiekkohyökkääjä)

| Juha Järvenpää> Henkilötiedot |
| --- | --- |
Syntynyt: 18. joulukuuta 1965 (ikä 58) Tampere, Suomi
Kansalaisuus:   Suomi
Jääkiekkoilija
Lempinimi:  Serve
Pelipaikka:  laitahyökkääjä
Maila:  left
Pituus:  183 cm
Paino:  84 kg
Pelinumero:  15
Pelaajaura
Pääsarjaura:  1984–1999
Seurat:  Ilves (SM-liiga),  Koovee (I-div.),  HPK (SM-liiga)
Juha Järvenpää (s. 18. joulukuuta 1965 Tampere) on suomalainen entinen jääkiekkoilija. Hän edusti Tampereen Ilvestä 14 SM-liigakauden ajan. Väliin mahtui yksi vuosi HPK:n paidassa. Kaikkiaan SM-liigaotteluita Järvenpäälle kertyi 545 ja tehopisteitä 212+197=409 (pudotuspeleissä 46 ottelua, 11+9 tehopistettä). Järvenpää edusti Suomea MM-kisoissa vuonna 1990.
Aiheesta muualla

Järvenpään esittely vuodelta 1998 Ilves.comin arkistossa (Arkistoitu – Internet Archive)
Juha Järvenpää (jääkiekkohyökkääjä) The Internet Hockey Databasessa (englanniksi)
Juha Järvenpää (jääkiekkohyökkääjä) Eurohockey.com. (englanniksi)
| 0 | 1 | 2 |
| --- | --- | --- |
| Edeltäjä: Jukka Vilander | Raimo Kilpiö -palkinnon voittaja 1990 | Seuraaja: Teemu Selänne |
Suomen joukkue – Jääkiekon MM-kilpailut 1990
1 Ketterer |
3 Rautio |
4 Lumme |
5 Kuusisto |
6 Ruotanen (C) |
7 Saarinen |
8 Laksola |
9 Leime |
11 Järvenpää |
13 Jalo |
14 Järvinen |
15 Arbelius |
19 Lindfors |
20 Vilander |
21 Ruuttu |
22 Vuori |
23 Henriksson |
24 Mikkolainen |
25 Summanen |
26 Keskinen |
28 Helminen |
29 Tirkkonen |
30 Tammi |
Valmentaja Pentti Matikainen
Juhani Aaltola

Juhani Matti Petteri Aaltola (s. 5. helmikuuta 1942 Kihniö) on suomalainen yhteiskuntatieteiden tohtori ja Chydenius-instituutin emeritusprofessori. Juhani Aaltola on osallistunut yhteiskunnalliseen ja kasvatuksesta käytävään keskusteluun ja korostanut opettajan tehtävää yhteiskunnallisena vaikuttajana. Aaltola siirtyi eläkkeelle vuonna 2005.
Juhani Aaltolan puoliso on runoja ja pakinoita julkaissut opettaja Sinikka Aaltola. Politiikantutkija Mika Aaltola ja filosofi Elisa Aaltola ovat heidän lapsiaan.
João N'Tyamba

João N'Tyamba olympiamaratonilla vuonna 2000.
João N'Tyamba (s. 20. maaliskuuta 1968 Zimbambi) on angolalainen entinen yleisurheilija, joka kilpaili keski- ja pitkien matkojen juoksussa.
N'Tyamba osallistui peräti kuusiin olympialaisiin. Hän oli mukana kisoissa ensimmäistä kertaa Soulissa 1988, jossa hän juoksi 800 metrillä, mutta putosi jo ensimmäisellä kierroksella. Hän pääsi samassa lajissa välieriin Tokion MM-kisoissa 1991. N'Tyamba kilpaili 800 metrin lisäksi myös 1 500 metrillä Barcelonan kisoissa 1992, muttei päässyt jatkoon kummassakaan lajissa. Hän osallistui vain 1 500 metrille Atlantan olympialaisissa 1996 ja sijoittui alkuerässään yhdeksänneksi.
N'Tyamba vaihtoi pitemmälle matkalle ja osallistui 10 000 metrin kilpailuun vuoden 1997 MM-kisoissa, mutta alkueriin. Hän oli samassa lajissa kolmastoista Sevillan MM-kisoissa 1999 ja sijoittui seitsemänneksitoista maratonilla Sydneyn olympialaisissa seuraavana vuonna. N'Tyamba oli kahdeskymmenes kymmenen kilometrin matkalla MM-kisoissa 2001, mutta kilpaili maratonilla vuosien 2004 ja 2008 olympialaisissa. Hän oli maansa lipunkantaja Pekingin kisojen avajaisissa 2008.
Ennätykset

800 m: 1.47,54 (1992)
1 500 m: 3.39,54 (1992)
10 000 m: 28.20,0 (2001)
Puolimaraton: 1.02.38
Maraton: 2.11.40 (2001)
Juha Järveläinen

Juha Tapio Järveläinen (17. heinäkuuta 1932 Helsinki – 8. kesäkuuta 2015 Lapinlahti) oli suomalainen taiteilija.
Järveläinen opiskeli Suomen Taideakatemian koulussa 1950–1954 ja Aukusti Tuhkan kurssiateljeessa 1959–1960. Vuonna 1954 hän teki opintomatkan Eurooppaan, Italiaan ja Ranskaan.
Järveläinen toimi Savon Sanomien nurkkavitsien kuvittajana 1947–1949. Tilaajana oli Simo Puupponen eli pakinoitsija Aapeli. Samoihin aikoihin hän voitti ABC-piirustuskoulun piirustuskilpailun piirustuksellaan Ajurit. Kuopion ajoilta periytyi myös läheinen ystävyys akateemikko Rauni Mollbergin kanssa, jonka ensimmäisen teatteriohjauksen Järveläinen lavasti.
Opintojensa jälkeen hän kuului taiteilijaryhmään "Nuoret graafikot", jonka muita jäseniä olivat muun muassa Lauri Ahlgrén, Anita Ermala, Simo Hannula, Pentti Kaskipuro ja Gunnar Pohjola. Järveläisen retrospektiivinen näyttely Hämeenlinnan taidemuseossa 1994 muodostui ryhmän uudelleenkohtaamiseksi. Ryhmän opettaja ja innoittaja oli Aukusti Tuhka, jonka vaikutus Järveläisen työhön oli merkittävä. Grafiikan lisäksi Järveläisen varhaiskauden töistä on keskeinen Siilinjärvellä sijaitsevan Toivalan metsäkoulun tiloissa oleva seinämaalaus Toukokuu, josta Sakari Saarikivi kirjoitti kiittävän arvostelun.
Järveläinen avioitui 1959 taiteilija Anita Ermalan kanssa. He saivat kaksi poikaa.
Toimittuaan taideopettajana Kuopiossa sekä Espoon työväenopistossa Järveläinen valittiin Suomen Pankkiin perustettuun taiteilijan virkaan useista virkaa hakeneista eturivin taiteilijoista. Hän työskenteli tässä virassa vuosina 1967–1969. Työ sisälsi postimerkkien ja rahojen suunnitteluja sekä julkisia muotokuvia. Järveläisen suunnittelema Z. Topeliuksen juhlamerkki valittiin yleisöäänestyksessä Suomen kauneimmaksi postimerkiksi. Merkittävä työ tältä kaudelta on J. V. Snellmanin muotokuva.
Järveläinen siirtyi Suomen Pankista Lahden taideteollisuusoppilaitokseen, jossa hän opetti grafiikkaa 1968–1970. Hänen näiden tehtävien jälkeinen työskentelynsä sisälsi muotokuvia, kirjankuvituksia ja piirustuksia. Toimiessaan aktiivisesti Ars Hämeen piirissä vuosina 1992–2002 Järveläinen korosti erityisesti piirrostaiteen merkitystä. Viimeiset kymmenen vuottaan Järveläinen eli Lapinlahdella. Hänen viimeinen retrospektiivinen näyttelynsä oli esillä Lapinlahden taidemuseossa vuonna 2002.
Järveläisen varhaistuotantoon vaikutti kotimaisten opettajien ja taidehistoriallisten vaikutteiden ohella Wassily Kandinskyn ajattelu sekä Georges Seuratin samanaikaisten valöörikontrastien menetelmä. Keskityttyään piirrostyöhön hän mainitsi vaikuttajiksi Alberto Giacomettin ja Giorgio Morandin.
Aiheesta muualla

Juha Järveläinen, Eemil.fi (Arkistoitu – Internet Archive) Yläsavolaiset kuvataiteilijat
Jorma Melleri

Jorma Melleri (s. 1947/1948) on suomalainen toimittaja. Hän toimi pitkään Ylen uutispäällikkönä. Vuosina 1993–95 hän oli Poliittiset toimittajat ry:n puheenjohtaja.[lähde? ]
Melleri on ollut vuodesta 1994 naimisissa keskustapoliitikko Anneli Jäätteenmäen kanssa. Hänen veljensä oli runoilija Arto Melleri.
Jukka Hapuoja

Jukka Hapuoja (24. syyskuuta 1914 Oulu – 2. heinäkuuta 2002 Kotka) oli suomalainen sellisti, kuoronjohtaja ja kapellimestari. Hän sai musiikkineuvoksen arvonimen vuonna 1980.
Hapuoja oli alkuperäiseltä ammatiltaan opettaja, joka oli valmistunut Rauman seminaarista. Hän oli muusikkona muiden muassa Yrjö Selinin ja Enrico Mainardin oppilas. Musiikin parissa Hapuoja työskenteli ensin soolosellistinä ja kapellimestarina Oulun kaupunginorkesterissa, sitten vuodesta 1959 Jyväskylän kaupunginorkesterissa. Hän oli samanaikaisesti Jyväskylän kaupungin musiikinjohtajana vuosina 1959–1962 ja johti Naiskuoro Vappuja. Jyväskylän kaupunginorkesterin johtamisen aloittaessaan Hapuoja perusti kaupunkiin Orkesteriyhdistyksen kuoron.
Hapuoja vaikutti urallaan varsinkin Kotkan kaupungin musiikkielämään. Hän työskenteli Kotkan kaupunginorkesterin ja Kotkan Oopperan kapellimestarina vuosina 1963–1977. Vuosina 1965–1985 Hapuoja johti Kotkan Laulumiehiä ja vuosina 1971–1977 Kotkan Kantaattikuoro. 1980-luvun alussa hän aloitti Kotka-Canton johtamisen. Hapuojalle myönnettiin vuonna 1984 Sulasolin Klemetti-palkinto. Hapuoja kiersi johtamiensa kuorojen kanssa kansainvälisesti ja johti näitä myös kilpailumenestykseen eri maissa.
Hapuojan tytär Maija Hapuoja on luonut uran laulajana.
Juhani Ahava

Juhani Ahava asui perheineen Kajaani Oy:n edustusasunnossa, Koskikarassa, toimiessaan yrityksen toimitusjohtajana.
Juhani Joeli Ahava (s. 19. marraskuuta 1933 Helsingin maalaiskunta) on suomalainen vuorineuvos ja elinkeinoelämän vaikuttaja erityisesti metsäteollisuudessa. Hän on toiminut muun muassa Oy Metsä-Botnia Ab:n, Kajaani Oy:n ja Pohjolan Voima Oy:n toimitusjohtajana, Yhtyneet Paperitehtaat Oy:n varatoimitusjohtajana ja Metsäliitto-Yhtymän pääjohtajana.
Tapanilassa syntynyt Ahava valmistui ylioppilaaksi Oulunkylän yhteiskoulusta vuonna 1952 ja diplomi-insinööriksi Teknillisen korkeakoulun puunjalostusosastolta vuonna 1958. Hän aloitti työuransa Kemi Oy:n palveluksessa, jossa yleni kemiallisen metsäteollisuuden johtajaksi 1968–1972 ja varatoimitusjohtajaksi 1973–1974.
Vuonna 1974 Ahava kutsuttiin Oy Metsä-Botnian Ab:n toimitusjohtajaksi. Hänen päätehtävänään oli Kaskisten suuren sellutehdasprojektin vetäminen. Tehdas valmistui vuonna 1977 ja seuraavana vuonna Ahava aloitti Kajaani Oy:n toimitusjohtajana. Vuonna 1990 Ahava toimi Yhtyneiden Paperitehtaiden varatoimitusjohtajana ja 1991 Pohjolan Voima Oy:n toimitusjohtajana. 1980-luvulla Ahava oli myös Finnpapin hallintoneuvoston ja hallituksen puheenjohtajana.
Metsäliitto-yhtymä syntyi vuonna 1992 ja Ahavasta tuli sen ensimmäinen pääjohtaja. Metsäliitto-Yhtymässä Ahava oli Metsäliitto Osuuskunnan hallituksen varapuheenjohtaja, Oy Metsä-Serla Ab:n ja Oy Metsä-Botnian Ab:n sekä Finnforest Oy:n hallitusten puheenjohtaja. Ahava jäi Metsäliitosta eläkkeelle vuonna 1995.